**מידעון פברואר 2017**

**מה במידעון?**

* **חינוך**
* ועדות שילוב
* **ביטוח לאומי**
* הגדלת הקצבה החודשית הנוספת (קח"ן) לאנשים עם צרכים מיוחדים שנקבעה להם דרגת אי כושר להשתכרות בשיעור 100%
* תביעפון- תביעת קצבאות דרך הטלפון

**חינוך**

**ועדות שילוב**

**מה היא ועדת שילוב?** ועדה מקצועית הפועלת מתוקף חוק החינוך המיוחד התשמ"ח – 1988, יישום חוק החינוך המיוחד: ועדת שילוב היא הגורם המוסמך לקבוע את זכאותו של התלמיד לקבל תמיכה וסיוע מוגברים במוסד חינוך רגיל במסגרת תכנית השילוב. ועדה זו מקדימה את ועדת ההשמה כאשר תמיד מנסים קודם לשלב את התלמיד בכיתה רגילה ורק אם התגלה שהשילוב לא מתאים אז הולכים להשמה.

הזכאות מגיל 3 עד גיל 18 לתלמדים שיש להם אחד מהמוגבלויות הבאות:

א. משותקי מוחין ועם נכויות פיזיות קשות

ב. עיוורים ולקויי ראייה

ג. חירשות\ כובד שמיעה

ד. תלמידים המאובחנים עם אוטיזם

ה. תלמידים עם מוגבלות שכלית ברמה בינונית

ו.תלמידים עם הפרעות נפשיות

ז. תלמידים שיש להם תסמונות ומחלות נדירות והזקוקים להשגחה מתמדת על פי האישורים של המוסד לביטוח לאומי

ח. לקויות למידה רב בעייתית

ט. הפרעות נפשיות, רגשית או התנהגותית

**בבית ספר הועדה מתקיימת בתוך בית הספר בו לומד התלמיד והועדה חייבת למנות את בעלי התפקידים הבאים:**

א. מנהל/ת ביה"ס המשמש/ת גם כיו"ר הוועדה

ב. מחנכ/ת הכיתה של התלמיד

ג. פסיכולוג/ית חינוכי/ת ו/או יועץ חינוכי (בביה"ס בו יש פסיכולוג ויועץ ישב הפסיכולוג בוועדה

ד. עובד הוראה מתחום החינוך המיוחד

ה. בעל מקצוע נוסף שיקבע יו"ר הוועדה, אם יידרש, לפי העניין. לדוגמה מומחה בתחום הלקות או מומחה שאבחן את הילד או בעל מקצוע נוסף העובד עם הילד כגון עובד פרא-רפואי וכד'

**בגן ילדים הועדה תתקים במתי"א, במרכז הפסג"ה אן באשכול הגנים. הועדה חייבת למנות את בעלי התפקידים הבאים:**

א. המפקח הכולל על גני הילדים בישוב או נציגו, משמש כיו"ר הועדה

ב. גננת האם של התלמיד (מנהלת הגן)

ג. עובד הוראה מתחום החינוך המיוחד (כגון מנהל המתי"א או נציגו או גננת השילוב)

ד. פסיכולוג מטעם השירות הפסיכולוגי החינוכי בישוב (הפועל בגני ילדים) או יועץ חינוכי לגני ילדים (בגן שבו יש פסיכולוג ויועץ ישב הפסיכולוג בועדה)

ה. נציג הרשות המקומית מהיחידה לגני הילדים

ו. בעל מקצוע נוסף שיקבע יו"ר הועדה, אם יידרש, לפי העניין (מומחה שאבחן את הילד או בעל מקצוע נוסף העובד עם הילד כגון עובד פרא-רפואי וכד).

**החלטות ועדת השילוב**

ועדת השילוב יכולה להחליט:

1. לדחות את השילוב ואז התלמיד ימשיך ללמוד בחינוך הרגיל ללא קבלת עזרה בתוכנית השילוב
2. זכאות לשילוב, הוועדה יכולה לקבוע הזכאות לתמיכה מסוג סייעת. אחרי ההחלטה לזכאות צוות בין מקצועי יבנה תוכנית יחודית לתלמיד שכולל ההתאמות והתמיכות בתוכנית השילוב.
3. הפניה לועדת השמה כי השילוב אינו נותן מענה לצורכי התלמיד.

**חשוב לדעת:**

* השתתפות ההורים בועדה היא אינה חובה רק שהזמנתם חובה. ההורים אמורים לקבל הזמנה לפחות 10 ימים לפני הוועדה.
* שבוע לפני הועדה ישלח להורים שאלון הפניה שצריך את חתימתם, חתימת ההורים איננה מהווה הסכמה על תוכן השאלון .
* ההורים רשאים להביא נציגים מטעמם או כל חומר שחושבים שיעזור להם בועדה.
* ההורים לא משתתפים בזמן קבלת ההחלטה אבל ההחלטה תשלח אליהם לא יואוחר מ 10 ימים אחרי הועדה, והם יכולים לדרוש את הפרוטוקול של הועדה.
* יש לדאוג למתרגם להורים חרשים או לקוי שמיעה או להורים שאינם מדברים עברית
* פנייה לועדת שילוב יכולה להתבצע על ידי הורה, עובד חינוך במוסד החינוכי, רשות חינוך מקומית, ועדת השמה או ועדת ערר.
* הורה יכול להגיש פניה לקיום ועדת שילוב, דרך פנייה בכתב לבית הספר אם התלמיד נמצא בבית הספר או למפקח לגני הילדים או למתי"א אם התלמיד נמצא בגן
* אם ההורים הם אילו שיזמו ועדת השלוב יש לצרף לבקשה חוות דעת רלוונטית ,אבחונים ומסמכים שמעידים על צורכי וקשיי התלמיד.
* הורים יכולים להגיש ערר על החלטת הועדה – יש להגיש הערר לועדת ההשמה תוך 21 ימים מיום קבלת ההחלטה.

**ביטוח לאומי**

**הגדלת הקצבה החודשית הנוספת (קח"ן)לאנשים עם צרכים מיוחדים שנקבעה להם דרגת אי כושר להשתכר בשיעור 100%**

לפני הגדלת הקצבה הזכאים לקצבה היו אנשים עם צרכים מיוחדים שנקבעה להם דרגת 100% אי כושר בהשתכרות ונכות רפואית בדרגת 50%, עקב ההגדלה גם אנשים עם 40% נכות רפואית ו 100% אי כושר בהשתכרות זכאים לקצה חודשית נוספת .

בנוסף הקצבה החודשית הנוספת (קח"ן) תגדל בין 44 ש"ח ל 150 ש"ח לפי דרגת הנכות הרפואית.

**תביעפון**

תביעפון נותן את האפשרות להגיש תביעה דרך הטלפון .

הקצבאות הניתן להגיש אליהן תביעה דרך הטלפון: קצבת נכות כללית, גמלת ילד נכה וקצבת שירותים מיוחדים.

השירות ניתן דרך מספר הטלפון : 3928\*

בין הימים א' – ה' מהשעה 9:00 עד 18:00